
Здравейте!


Проблемът, за който се нуждая от Вашата помощ, е следният.


Живея в блок, който се състои от два входа. На единия вход домоуправителя съм аз, а на съседния вход домоуправителят е ЛИЦЕ X (поради сигурност, няма да му споменавам името). Двата ни входа са залепени един за друг, апартаментите ни са един до друг, дели ни само една стена.


Денонощно в моята стая мирише изключително силно и много тежко на цигари, на катран. Лицето X заедно с жена му непрекъснато пушат в техния апартамент и по-конкретно в стаята, която е до моята. Пушат и въобще не си проветряват дома, съответно всичките им отровни миризми влизат в моята стая през стената. Цялата стена е напоена от тежки миризми на цигари и алкохол. Да не говорим, че те имат болно дете, което тровят със своите цигари и алкохол и то диша всичко.


Дори онзи ден, явно толкова много се бях натровил от всичко това, което дишам, че ми стана лошо, повръщах и имах чувството, че щях да умра. Бях много зле!


Непрекъснато си проветрявам стаята, но това не помага, дори напротив, само ми изстудява дома и не може да се стопли вътре.


Това семейство са наематели. Много пъти съм се оплаквал на тяхната наемодателка, на която въобще не ѝ пука какво причиняват нейните наематели на своите съседи. Мисли само за парите си…


Въпросът ми е, какво да правя? Къде мога да сигнализирам за тези мои съседи от съседния вход, които непрекъснато ме тровят със своите катранени цигарени миризми. Къде мога да подам сигнал, да се жалвам и т.н.? Моля Ви за помощ!!!


 

Съседи пушачи, които не си проветряват дома. Вчера щях да умра от натравяне с катранени миризми. Какво да правя?
================================================================================================================

 

Не ставаше съвсем ясно от описанието дали същото лице, което е наемател, е избрано и за управител на ЕС. В такъв случай можете да се опитате да свикате в качеството Ви на управител на етажната собственост, съвместно общо събрание на двата входа.


Поздрави,  

адв. Николина Митова  

тел. 0898 303092




Здравейте, г-н Иванов,


съветът ми е да разговаряте с управителя на етажната собственост на другия вход, за да обсъди въпроса с проблемните лица или да бъде свикано общо събрание на етажната собственост с дневен ред съгласно посоченото от Вас. 


Поздрави,  

адв. Митова


